क्लैट के लिए रजिस्ट्रेशन आज से शुरू, कैंडिडेट्स consortiumofnlus.ac.in पर अप्लाई करें
देश के टॉप लॉ कॉलेज में दाखिले के इच्छुक उम्मीदवारों के लिए काम की खबर है. क्लैट 2024 परीक्षा के लिए रजिस्ट्रेशन प्रक्रिया शुरू हो गई है. ऐसे में जो उम्मीदवार इसके लिए आवेदन करना चाहते हैं वो Consortium of NLU की ऑफिशियल वेबसाइट- consortiumofnlus.ac.in
क्लैट 2024 एग्जाम के लिए रजिस्ट्रेशन प्रोसेस शुरू हो गई है। जो उम्मीदवार इस एग्जाम के लिए आवेदन करना चाहते हैं वो Consortium of NLU की ऑफिशियल वेबसाइट consortiumofnlus.ac.in पर जाकर अप्लाई कर सकते हैं।
3 दिसंबर को होगी एग्जाम 
जारी नोटिफिकेशन के अनुसार, CLAT 2024 के लिए रजिस्ट्रेशन प्रक्रिया 1 जुलाई से 3 नवंबर 2023 तक जारी रहेगी। प्रवेश परीक्षा 3 दिसंबर 2023 (रविवार) को आयोजित होने वाली है। CLAT 2023 परीक्षा एक ही शिफ्ट में होगी। दोपहर 2 बजे से शाम 4 बजे तक दो घंटे (120 मिनट) की अवधि के लिए ये परीक्षा आयोजित की जाएगी।
एप्लीकेशन फीस 
इस परीक्षा में आवेदन करने वाले अनुसूचित जाति (एससी), अनुसूचित जनजाति (एसटी) और गरीबी स्तर से नीचे (बीपीएल) से संबंधित उम्मीदवारों को 3,500 रुपये एप्लीकेशन फीस चुकानी होगी। जबकि अन्य सभी श्रेणियों के उम्मीदवारों को 4,000 रुपये फीस का भुगतान करना होगा।
कौन कर सकता है आवेदन 
देश भर के विभिन्न लॉ यूनिवर्सिटी और कॉलेजों द्वारा प्रस्तावित 5-वर्षीय एकीकृत एलएलबी कोर्स और 1-वर्षीय एलएलएम प्रोग्राम में एडमिशन पाने वाले उम्मीदवारों के लिए CLAT परीक्षा आयोजित की जा रही है।
जिन उम्मीदवारों ने कक्षा 12वीं या समकक्ष परीक्षा न्यूनतम 45 प्रतिशत अंकों (एससी/एसटी श्रेणियों के मामले में 40 प्रतिशत) के साथ पास की है, वे CLAT UG 2024 परीक्षा में बैठने के लिए पात्र हैं।
रजिस्ट्रेशन की डायरेक्ट लिंक 